Saab 9-3

Saab 9-3 er en personbil produsert av Saab i to generasjoner fra modellåret 1998.

 Saab 9-3 (1998-2002) 
Saab 9-3 var en såkalt «ansiktsløfting» av Saab 900. Ved  ansiktsløftet valgte man også å døpe om bilen til 9-3 etter det nye navnesystemet som ble innført ved introduksjonen av den større Saab 9-5. 
Navnebyttet ble også sett på som en nødvendighet for at bilen ikke skulle kobles for tett med den problemrammede Saab 900 som den erstattet.

9-3 ble modifisert på en rekke punkter. De mest synlige var ny design av støtfangeren, ny grill, registreringsskiltenes plassering ble flyttet til mellom baklysene (tidligere plassert under). Understellet ble oppdatert på enkelte punkter og bilens kollisjonsstruktur ble forsterket. Endringene ble gjort for å modernisere den noe tilårskommede Saab 900 og for at bilen utseendemessig skulle matche Saab 9-5.

Generasjon 1 av Saab 9-3 ble levert i en 3- og 5-dørs combi coupé og en kabriolet.

 9-3 Viggen 
300px|miniatyr|venstre|Saab 9-3 Viggen
I 1999 kom en enda sterkere variant enn toppmodellen 9-3 Aero kalt 9-3 Viggen, navngitt etter jagerflyet Saab 37 Viggen. Motoren var en 2,3 liters turboladet 4-sylindret maskin på 230 hk. Andre forandringer var blant annet bedre clutch, fastere støtdemping, kortere fjærer og diverse utseendemessige endringer (eksempelvis bakspoilene som økte marktrykket med  50 %). Til sammen ble det produsert omtrent 3000 eksemplarer av 9-3 Viggen.

 Tekniske spesifikasjonercars-data.com Modell  Sylindere  Ventiler  Slagvolumcm³  Max. effektkW (hk) / omdr.  Max. dreiemomentNm / omdr.  0-100 km/tsek.  Toppfartkm/t  Byggeår Bensinmotorer 2.0  4  16  1985  96 (130) / 5500  177 / 4300  11,0  200  1998 − 2000 2.0 t  4  16  1985  113 (154) / 5500  219 / 2600  8,8  210  1999 − 2000 2.0 t  4  16  1985  110 (150) / 5500  240 / 1800  8,5  215  2000 − 2003 2.0 Turbo  4  16  1985  136 (185) / 5750  230 / 2000  8,5  230  1998 − 1999 2.0 Turbo  4  16  1985  136 (185) / 5500  263 / 2100  8,0  230  2000 − 2002 2.0 Turbo  4  16  1985  147 (200) / 5500  283 / 2300  7,3  235  1998 − 1999 2.0 Turbo  4  16  1985  151 (205) / 5500  280 / 2200  7,3  235  1999 − 2002 2.3  4  16  2290  110 (150) / 5700  210 / 4300  10,0  210  1998 2.3 Viggen  4  16  2290  165 (225) / 5500  342 / 2500  6,8  250  1999 − 2000 Dieselmotorer 2.2 TiD  4  16  2171  85 (115) / 4300  260 / 1900  10,9  200  1998 − 2001 2.2 TiD  4  16  2171  92 (125) / 4300  280 / 1900  10,5  200  2000 − 2002

 Saab 9-3 NG (2002-2012) 

Nye generasjon (NG) 9-3 kom i  2002 og ble den siste egenutviklede Saab, selskapet gikk konkurs ti år senere.  Den kom først som Sports Sedan (SS), fra 2004 som kabriolet og fra 2005 som stasjonsvogn (Sports Combi, SC).  Nyheter var SAHR II for å redusere nakkeskader og passiv bakhjuls-styring (ReAxs) for å redusere understyring.Saab ReAxs – unique passive rear-wheel steering fra Saabplanet den 16. november 2014. I likhet med forrige 9-3 var bunnplaten samme som for blant annet Opel Vectra, altså GMs Epsilon-plattform. 

Bilen fikk nye Ecotec motorer fra GM: 1.8i liters bensinmotor på 122 hk, tre 2.0 liters bensinmotorer med turbo (1.8t med 150hk , 2.0t med 175 hk og 2.0T med 210 hk).  Diesel ble først levert med 2.2TiD, en 2.2 diesel (125 hk) fra Isuzu, fra 2004 erstattet med 1.9TiD, 1.9-liters dieselmotorer på 120 og 150 hk levert av Fiat, som fra 2007 ble supplert med TTiD, en dobbelturbo på 180 hk (fra 2011 også med 130 og 160 hk). BioPower fra 2007 var etanoltilpasning for bensinmotorene som fikk noe høyere ytelse.  Store HFV6 V6-motorer fra Holden-fabrikken i Australia kom i 2006. 

Utstyrsmessig ble NG9-3 levert som Linear (enklest), Arc (ekstra komfort), Vector (sportslig) og Aero (toppmodell, kun levert med 210 hk), varierte litt i ulike land.  Dashboardet ble endret i 2007. I 2008 ble utseendet endret. Man fikk nye hovedlykter med LED-list, listfrie dører fra Cadillac BLS og designelementer fra blant annet Aero X og 9-5 Aero (M04-05).  

Turbo X fra 2008 (også kalt Black Turbo) hadde 280 hk V6. Den ble den første Saab med firehjulsdrift (XWD) levert av svenske Haldex, samt en spesiell differensialsperre, eLSD.  9-3X fra 2009 var en stasjonsvogn med høyere bakkeklaring som kunne leveres med firehjulsdrift. 9-3 ePower var en prototype stasjonsvogn fra 2010.  I fabrikkens to siste år (2010 og 2011) ble 9-3 levert med en ny biopower bensinmotor på 163 hk, TTiD dieselmotorer (130 og 160 hk)  og små endringer ellers. Den 23. februar 2011 lanserte man 9-3 Griffin som modell, der griffin-logoen var erstattet med bokstaver. Salget av fabrikken fra GM til nederlandske Spyker ble markert med en spesiell Independence Edition kabriolet ble produsert i 366 eksemplarer.  

Fabrikken ble så solgt til det kinesisk-eide NEVS (National Electric Vehicle Sweden) AB som i 2014 laget en serie på Limited Edition med 220 hk biopower turbomotor. De har også videreutviklet den elektriske 9-3 sedan EV, blant annet for salg i Kina.

 Referanser 

 Eksterne lenker 



9-3
Kategori:Bilmodeller introdusert i 1998
Kategori:Bilmodeller introdusert i 2003